కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
భారత్‌తో ఏకైక టెస్టుకి అఫ్గనిస్థాన్ జట్టు ప్రకటన
భారత్‌‌తో జూన్ 14 నుంచి జరగనున్న ఏకైక టెస్టు మ్యాచ్‌ కోసం అఫ్గానిస్థాన్ క్రికెట్ బోర్డు (ఏసీబీ) తాజాగా తమ జట్టుని ప్రకటించింది. బెంగళూరులోని
Samayam Telugu | Updated:
May 29, 2018, 03:41PM IST
భారత్‌తో ఏకైక టెస్టుకి అఫ్గనిస్థాన్ జట్టు ప్రకటన
భారత్‌‌తో జూన్ 14 నుంచి జరగనున్న ఏకైక టెస్టు మ్యాచ్‌ కోసం అఫ్గానిస్థాన్ క్రికెట్ బోర్డు (ఏసీబీ) తాజాగా తమ జట్టుని ప్రకటించింది. బెంగళూరులోని చిన్నస్వామి స్టేడియం వేదికగా ఈ టెస్టు మ్యాచ్ జరగనుండగా.. 16 మంది సభ్యులతో కూడిన జాబితాని ఏసీబీ మంగళవారం విడుదల చేసింది. ఇటీవల ముగిసిన ఐపీఎల్ 2018 సీజన్‌లో అద్భుత ప్రదర్శనతో ఆకట్టుకున్న స్పిన్నర్లు రషీద్ ఖాన్ (సన్‌రైజర్స్ హైదరాబాద్), ముజీబ్ ఉర్ రెహ్మాన్ (కింగ్స్ ఎలెవన్ పంజాబ్)లకి ఈ జట్టులో చోటు దక్కింది. వీరితో పాటు సన్‌రైజర్స్ తరఫున ఈ సీజన్‌లో తక్కువ మ్యాచ్‌లు ఆడిన మహ్మద్ నబీకి కూడా ఛాన్స్‌ దక్కింది. సుదీర్ఘ నిరీక్షణ అనంతరం ఇటీవల టెస్టు హోదా దక్కించుకున్న అఫ్గానిస్థాన్‌కి ఇదే తొలి టెస్టు మ్యాచ్.
Visit Site
Recommended byColombia
అఫ్గానిస్థాన్ జట్టుకి కెప్టెన్‌గా అస్గర్‌ ఎంపికవగా.. జట్టులో నలుగురు స్పిన్నర్లకి సెలక్టర్లు చోటు కల్పించారు. భారత సెలక్టర్లు కూడా కూడా ఇప్పటికే ఈ టెస్టుకి సంబంధించిన జట్టుని ప్రకటించిన విషయం తెలిసిందే. విరాట్ కోహ్లి ఇంగ్లాండ్‌లో కౌంటీలు ఆడేందుకు వెళ్తున్నట్లు అప్పట్లో చెప్పడంతో అతని స్థానంలో అజింక్య రహానెని కెప్టెన్‌గా ఎంపిక చేసిన సెలక్టర్లు.. కరుణ్ నాయర్‌కి మిడిలార్డర్‌లో అవకాశమిచ్చారు. కానీ.. ఇటీవల మెడనొప్పి కారణంగా.. కౌంటీ మ్యాచ్‌లకి కోహ్లి దూరమైన విషయం తెలిసిందే.
భారత జట్టు : అజింక్య రహానె (కెప్టెన్), చతేశ్వర్ పుజారా, శిఖర్ ధావన్, మురళీ విజయ్, కేఎల్ రాహుల్, కరుణ్ నాయర్, సాహా (వికెట్ కీపర్), రవిచంద్రన్ అశ్విన్, రవీంద్ర జడేజా, కుల్దీప్ యాదవ్, ఉమేశ్ యాదవ్, మహ్మద్ షమీ, హార్దిక్ పాండ్య, ఇషాంత్ శర్మ, శార్ధూల్ ఠాకూర్
అఫ్గానిస్థాన్ జట్టు: అస్గర్ (కెప్టెన్), మహ్మద్ షహజాద్ (వికెట్ కీపర్), జావెద్ అహ్మదీ, ఇషానుల్లా జనాత్, రహ్మాత్ షా, నజీర్ జమాల్, హస్మతుల్లా షాహిది, అప్సర్ జజాయ్, మహ్మద్ నబీ, రషీద్ ఖాన్, జహీర్ ఖాన్, హోతక్, సయ్యద్ షెర్జాద్, యామిన్, వాప్‌దర్ మహ్మద్, ముజీబ్ ఉర్ రెహ్మాన్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.